Obracaná studňa

Obracaná studňa () je horské sedlo v Slanských vrchoch. Nachádza sa v severnej polovici pohoria, nad obcou Hermanovce nad Topľou, severozápadne od Vranova nad Topľou.

 Polohopis 
Leží v severnej polovici Slanských vrchov, v geomorfologickom podcelku Šimonka. Nachádza sa v najvyššej časti pohoria, v bočnom hrebeni, vedúcom zo Šimonky () východným smerom na Ivanov vrch (). Oddeľuje západne situovanú dominantnú Šimonku a východne ležiaci vrch Praporec () a zároveň prepája severne ležiacu Hermanovskú dolinu a Brestovú dolinu na juhu. Voda z oboch častí hrebeňa smeruje do Tople; zo severnej Hermanovským potokom, z južnej Zámutovským potokom.Slanské vrchy – Domaša, Turistická mapa 1:50 000, Vojenský kartografický ústav, š.p., Harmanec. V sedle sa nachádza križovatka značených turistických chodníkov.

Sedlo leží v Prešovskom kraji, v okrese Vranov nad Topľou a zasahuje na katastrálne územia obcí Zámutov a Hermanovce nad Topľou.

 Prístup 
 po  zelenej turistickej značke:
 od severovýchodu z Hermanoviec nad Topľou popod Ivanov vrch
 od juhovýchodu z Rudlova cez rázc. Pod Praporcom
 od západu z obce Zlatá Baňa cez Grimov laz
 po miestnej  červenej turistickej značke:
 od severu z rázc. Zajacová chata nad Hermanovcami nad Topľou
 od severozápadu zo sedla Kostrabec a traverzom Šimonky ()

 Referencie 

 Pozri aj 
 Slanské vrchy
 Šimonka (geomorfologický podcelok)

 Externé odkazy 
 Poloha na turistickej mape

Kategória:Sedlá v Slanských vrchoch